ད་ལན་བདག་ཅག་གི་བཀའ་དྲིན་སུམ་ལྡན་གྱི་རྩ་བའི་བླ་མ།མདོ་སྔགས་རྫོགས་གསུམ་དང་བཅས་པར་གཞན་དྲིང་མི་འཇོག་པའི་མཁས་གྲུབ་དམ་པ།སྙིགས་དུས་ཀྱི་འདྲེན་པ་ཆེན་པོ་དོན་གྱི་སླད་དུ་མཚན་ནས་སྨྲས་ན།རྗེ་བོན་བརྒྱ་ཐམས་ཅད་མཁྱེན་པ་དགེ་ལེགས་ལྷུན་གྲུབ་རྒྱ་མཚོ་རིན་པོ་ཆེ་གང་ཉིད།སྐུ་ཚེའི་མཛད་པ་རེ་ཞིག་རྫོགས་ཏེ་དགོངས་པ་བོན་དབྱིངས་སུ་ཐིམ་པའི་སྐབས་འདིར།ངེད་རེབ་གོང་བོན་མང་དྲ་ཚིགས་ལས་སྒྲུབ་ཁང་གིས་བླ་མ་རིན་པོ་ཆེའི་གདན་ས་བོན་བརྒྱ་སྨན་རིའི་གླིང་གི་གྲྭ་བཙུན་འདུས་པ་སྤྱི་དང་།རེབ་གོང་བོན་མང་རིག་འཛིན་ཕུར་ཐོགས་ཡོངས་ལ་གྲོས་བསྡུར་གྱིས་རྩ་བའི་བླ་མ་རིན་པོ་ཆེའི་བཀའ་དྲིན་རྗེས་སུ་དྲན་པའི་༼རྗེས་དྲན་ཆེད་དེབ༽་ཅིག་གང་མྱུར་དུ་དཔར་སྐྲུན་བྱ་འཆར་ཡོད་པས།རྒྱ་ཆེའི་རྩོམ་པ་པོ་དང་དད་ལྡན་སློབ་འབངས་ཡོངས་ནས་དགོང་ཞག་ཞེ་དགུའི་ནང་འདིར་སོ་སོའི་རྩོམ་ཡིག་གང་ལེགས་རེ་ངེད་ལས་སྒྲུབ་ཁང་ལ་བསྐུར་གནང་ཡོད་པ་ཞུ་ཞུ།།